രാജീവ് ഗാന്ധിയുടെ സ്മരണയില് സദ്ഭാവനാ ദിനാചരണം പാലക്കാട്: മുന് പ്രധാന മന്ത്രിയും, രാജ്യത്തെ വിവര സാങ്കേതിക വിദ്യയുടെ ഉപജ്ഞാതാവും, എഐസിസി പ്രസിഡന്റുമായിരുന്ന രാജീവ് ഗാന്ധിയുടെ എഴുപത്തിയേഴാം ജന്മദിനം സദ്ഭാവനാ ദിനമായി രാജീവ് ഗാന്ധി സ്മാരക അസംഘടിത തൊഴിലാളി ചാരിറ്റബിള് സൊസൈറ്റി ജില്ലാ ഓഫീസില് ആചരിച്ചു. സൊസൈറ്റി പ്രസിഡന്റ് പി. മുരളീധരന് നേതൃത്വം നല്കി. വടക്കഞ്ചേരി: യൂത്ത് കോണ്ഗ്രസ് തരൂര് നിയോജകമണ്ഡലം കമ്മിറ്റിയും വടക്കഞ്ചേരി മണ്ഡലം കോണ്ഗ്രസ് കമ്മിറ്റിയുടെയും സംയുക്ത ആഭിമുഖ്യത്തില് വടക്കഞ്ചേരി പഞ്ചായത്തിലെ ഫുള് എപ്ലസ് നേടിയ എസ് എസ് എല് സി, പ്ലസ് ടു പരീക്ഷാ വിജയികളെ അനുമോദിച്ചു . വടക്കഞ്ചേരി ഷാ ഓഡിറ്റോറിയത്തില് നടന്ന അനുമോദന യോഗം എം എല് എ ഷാഫി പറന്പില് ഉത്ഘാടനം ചെയ്തു. യോഗത്തില് മണ്ഡലം കോണ്ഗ്രസ് പ്രസിഡന്റ് കെ. മോഹന്ദാസ് അധ്യക്ഷത വഹിച്ചു. യൂത്ത് കോണ്ഗ്രസ് തരൂര് നിയോജകമണ്ഡലം പ്രസിഡന്റ് സുനില് ചുവട്ടുപാടം പ്രസംഗിച്ചു. വടക്കഞ്ചേരി: വണ്ടാഴി മണ്ഡലം യൂത്ത് കോണ്ഗ്രസ് കമ്മിറ്റിയുടെ നേതൃത്വത്തില് ചിറ്റടി അനുഗ്രഹ ഭവന്നിലെ കുട്ടികളോടൊപ്പം ഓണ സദ്യക്കുളള ഭക്ഷ്യ വസ്തുക്കള് യൂത്ത് കോണ്ഗ്രസ് പ്രസിഡന്റ് പി. കെ പ്രവീണ് നല്കി. വാര്ഡ് അംഗങ്ങളായ ആര്. സുരേഷ് , വി. വാസു , പി. എസ് എബിന് ,എസ്. സജീവ് ,എസ്. സുധീഷ് ,എസ്. ശ്രീജിത്ത് എന്നിവര് പങ്കെടുത്തു. വടക്കഞ്ചേരി: വണ്ടാഴി മണ്ഡലം ആറാം വാര്ഡ് കോണ്ഗ്രസ് കമ്മിറ്റിയുടെ രാജീവ് ഗാന്ധി അനുസ്മരണം മണ്ഡലം സെക്രട്ടറി കെ. രാജേഷ് അധ്യക്ഷത വഹിച്ചു. ബ്ലോക്ക് സെക്രട്ടറി അശോകന് മാസ്റ്റര്, അബ്ദുല് ഖാദര് മാസ്റ്റര്, വി. പ്രകാശന്, പി.വി.രതീഷ് സംസാരിച്ചു. വടക്കഞ്ചേരി: കേരള പ്രദേശ് ഗാന്ധി ദര്ശന് വേദി തരൂര് നിയോജകമണ്ഡലം കമ്മിറ്റിയുടെ ആഭിമുഖ്യത്തില് എസ് എസ് എല് സി,പ്ലസ് ടു പരീക്ഷയില് ഉന്നത വിജയം നേടിയ ഗാന്ധിദര്ശന് വേദിയിലെ കുടുംബങ്ങളിലെ അംഗങ്ങളുടെ മകളെ ആദരിച്ചു,വടക്കഞ്ചേരി സര്വീസ് കോ ഓപ്പറേറ്റീവ് ബാങ്ക് പ്രസിഡന്റ് റെജി കെ. മാത്യു ഉദ്ഘാടനം നിര്വഹിച്ചു. ഗാന്ധിദര്ശന് വേദി തരൂര് നിയോജകമണ്ഡലം ചെയര്മാന് ഭാസ്കരന്,മണ്ഡലം കോണ്ഗ്രസ് പ്രസിഡന്റ് കെ. മോഹന്ദാസ്, വി. ശ്രീനാഥ് എന്നിവര് പങ്കെടുത്തു. വടക്കഞ്ചേരി: കിഴക്കഞ്ചേരി മണ്ഡലം കോണ്ഗ്രസ്സ് കമ്മിറ്റിയുടെ സദ്ഭാവനാ ദിനാചരണം മണ്ഡലം പ്രസിഡന്റ് സി.ചന്ദ്രന് അധ്യക്ഷത വഹിച്ചു. മുതിര്ന്ന നേതാവ് കെ.നാരായണന് ഉദ്ഘാടനം ചെയ്തു. വി.ജെ.ജോസഫ് , അബ്രഹാം സ്കറിയ, റോയി മാസ്റ്റര്, എ. ചന്ദ്രന് മാസ്റ്റര്, ബാബു പോള്, ബിജു വര്ഗ്ഗീസ് എന്നിവര് പ്രസംഗിച്ചു. കല്ലടിക്കോട്: കരിന്പ കോണ്ഗ്രസ് മണ്ഡലം കമ്മിറ്റിയുടെ സദ്ഭാവനാ ദിനാചരണത്തില് കോണ്ഗ്രസ് മണ്ഡലം വൈസ് പ്രസിഡന്റ് മാത്യു കല്ലടിക്കോട് അധ്യക്ഷത വഹിച്ചു.കോണ്ഗ്രസ് ബ്ലോക്ക് സെക്രട്ടറി മുഹമ്മദ് മുസ്തഫ, യൂത്ത് കോണ്ഗ്രസ് മണ്ഡലം പ്രസിഡന്റ് അജേഷ്, പഞ്ചായത്തംഗം അരുണ് പി.അച്യുതന് നൗഷാദ് പ്രസംഗിച്ചു. മംഗലംഡാം: മംഗലം ഡാമില് നടന്ന പരിപാടിയില് തോമസ് മാത്യു ഇലഞ്ഞിമറ്റം, എസ്.അലി, പി.ബേബി, ജെ.ടോമി, കെ.പരമന്, അഡ്വ.ഷാനവാസ്, വി.വാസു എന്നിവര് പ്രസംഗിച്ചു. വടക്കഞ്ചേരി: മന്ദത്ത് നടന്ന പരിപാടിയില് കോണ്ഗ്രസ് മണ്ഡലം പ്രസിഡന്റ് കെ.മോഹന്ദാസ്, മറ്റു നേതാക്കളായ റെജി കെ.മാത്യു, എം. എസ് അബ്ദുള് ഖുദ്ദൂസ്, സുനില് ചുവട്ടുപ്പാടം, വി.എ.മൊയ്തു, പി.കെ.നന്ദകുമാര് എന്നിവര് പ്രസംഗിച്ചു.